AksaraLLM/aksara-bahasa-daerah-v1 huggingface dataset:
Dina Oktaviani ingkang miyos wonten ing Bandar Lampung, Lampung ing tanggal 11 Oktober 1985 inggih punika salah satunggaling sastrwana èstri ing Indonésia.

Padamelanipun 
Dina Oktaviani sampun remen nyerat ing teater satu wiwit SMA. Dina Oktaviani sampn naté makarya daos reporter remaja ing Harian Umum Lampung Post, Bandar Lampung saha dados anggota Komite Sastra Dewan Kesenian Lampung (DKL) sadèrèngpun nerasaken sekolah ing Jurusan Basa Prancis ing Universitas Negeri Jakarta. Anggénipun sinau basa Prancis piyambakipun oten lulus, lajeng sapunika sekolah malih ing jurusan psikologi, mata kuliah ingkang dipunremeni. Sapunika Dian dumunung ing Yogyakarta.
Asiling karya-karyanipun ingkang awujud puisi saha cariyos cekak kapacak wonten ing Kompas, Koran Tempo, Media Indonesia, Playboy Indonesia, The Jakarta Post, Majalah Pantau, Jurnal Perempuan, Esquire Magazine, Suara Merdeka, Republika, Lampung Post, Sumatera Post lan BlockNot Poetry, lan sapanunggalanipun, kejawi ugi wonten ingkang kapacak wonten ing antologi sesarngan kaliyan sastrawan sanèsipun. Sapérangan puisinipun ugi mlebet wonten ing antologi 100 Puisi Terbaik 2008 ingkng dipunterbitaken déning penerbit Gramedia Pustaka Utama. Sapunika, piyambakipun dados editor blocknot poetry kanggé blocknoteinstitute, lan kempalan cerpenipun ingkang sampun medal inggih punika kanthi irah-irahan “como un sueno” (orakel, 2005. Broken Heart Walking inggih koleksi karya puisinipun ingkang kaping pungkasan.
Dina Oktaviani ugi misuwur dados pamaos puisi ingkang saé. Piyambakipunboten namung maosaken puisi wonten ing adicara-adicara sastra, nanging ugi wonten ing adiara-adicara musik, kados ta festival band. Sapéranganpagelaran maosaken puisinipun ugi dipunsengkuyung kaliyan video-slide saha musik ingkang saé. Rokok kretek Dji Sam Soe saha anggènipun nampilakenpagelaranipun ingkang mawi pakeyan ingkang èksèntrik inggih dados titikanipun nalika piyambakipun maos puisi.
Dina Oktaviani ugi sampun ngasilaken karya pertalan saking buku mawi basa Spanyol saha basa Inggris ingkang dipunterjemahaken dhateng basa Indonésia.

Asiling Karya 
 Como Un Sueño (kumpulan carkak, 2005)
 Biografi Kehilangan (kumpulan sajak, 2006)
 Hati Yang Patah Berjalan/Broken Heart Walking (kumpulan sajak, dwibasa Indonesia-Inggris, 2009)
 PUISI SABBATH
 Puisi Indah SOLITAIRE
 puisi Hujan
 “PIGURA SEPASANG SAUDARI puisi DI BAWAH SEBUAH GANG puisi Kenangan Pada Sebuah Taman puisi Nyanyian Untuk Anjing pusi Prosa Tahun Baru puisi Sakramen puisi Sebuah Natal, Hujan, Penghancuran puisi Ciuman Judas Empat Bait Pergi Biografi kehilangan
 Dongèng Untuk Bapa Puisi Memo Sebuah Kelahiran Puisi Bangkai Tanjungkarang Puisi Lukisan Sempurna Ritus Berahi Sebelum Kau Pergi Silsilah'', kita merindukan sesuatu yang telanjang

Cathetan suku 

Lair 1985
Wong urip
Sastrawati Indonésia
Sastrawati abad angka 21
Wilangan bulat saka wilangan cacah (0, 1, 2, 3,...) lan négatif (-1, -2, -3,...;). Wilangan bulat saged ditulis tanpa komponén désimal utawa pecahan.

Himpunan kabéh wilangan bulat ing matématika dilambangké karo Z (utawa ), saka kata Zahlen (basa Jerman kanggo "wilangan").

Ugi pirsani
 Wilangan asli
 Wilangan rasional
 Wilangan réal
 Wilangan kompléks

 
Matématika dhasar
Matematika
Dyah Merta inggih punika salah satunggaling sastrawan Indonésia ingkang miyos wonten ing Ponorogo, Jawa Wétan tanggal 21 Juli 1978.

Biografi 
Dyah Merta inggih putra saking Agus Molyono saha ibunipun, Suyati Kesanpuro. Piyambakipun sapunika dumunung ing Negeri Aguung, Talang Padang, Tanggamus, Lampung. Dyah merta miyos dados putra kaping kalih saking tigang sedhèrèkipun, inggih punika kangmasipun ingkang nama Edy Susilo, saha rayinipun ingkang nama Yeni Puspitasari. Piyambakipun miyos saha ageng ing désa ingkang alit inggih punika désa Tugurejo, ing sudut wétan radi lor saking Kitha Ponorogo, ing ngandhap Gunung Ijo.
Wekdal alitipun ngantos mudhanipun pyambakipun sekolah ing SD Negeri 441, Tugurejo, Ponorogo, lajeng nerasaken tingkat SMP ing MTS Al Islam, Joresan, Mlarak, Ponorogo, lan nerasaken dhateng MA Al Islam, Joresan, Mlarak, Ponorogo. Sasampunipun lulus saking SMA, piyambakipun nerasaken dhateng FKIP Basa Sastra Indonésia Universitas Lampung ing angkatan 1999 nanging boten rampung anggènipun kuliah.
Dyah Merta sampun remen maos saha nyerat wiwit alit. Ing wiwitanipun, piyambakipun namung nyerat kanggé nggarap tugas sekolah kemawon ingkang dipuntugasaken déning ara-araipun lan asring ndhèrèk lomba nyerat ing saben 17-an. Nanging, wiwit kelas 1 SMA, Dyah ndhèrèk lomba nyerat carkak tingkat SMA se-Jawa Wétan ing taun 1994, lan piyambakipun pikantuk juwara I. Lajeng guru-ara-araipun ngirim asiling cerpenipun ing kalawarta rumaja ing wekdal punika, nanging Dyah lajeng pindhah saking Ponorogo dhateng Lampung ing pungkasaning taun 1998.
Ing Lampung, bakatipun kanggé nyerat wiwit saged ngrembaka nalika piyambakipun gabung kaliyan Unit Kegiatan Mahasiswa Babagan Seni (UKMBS) Unila. Lajeng, sabibaripun ningali teater ing Taman Budaya Lampung, piyambakipun lajeng remen kanggé nyerat naskah teater, lan asiling naskahipun dipunremeni déning senioripun, Ari Pahala Hutabarat.
Boten dangu saking wekdal punika, cerpenipun ingkang irah-irahanipun “Tirta” kapacak wonten ing kalawarta Lampung Post. Lajeng wiwit punika, cerpenipun kathah ingkang kapacak wonten ing médhia kampus, laladan, saha nasional. Media mangsa ingkang sampun naté macak asiling karya Dyah inggih kados ta majalaj kampus Teknokra (Unila), Trans Sumatera, Républika, Media Indonésia, saha Koran Tempo. Karyanipun ugi kapacak wonten ing Jurnal Perempuan dan Jurnal Tjipta Dewan Kesenian Jakarta ngantos kapacak ing kathah antologi sesarengan.

Asiling Karya

Cerpen 
Karyanipun ingkang awujud carkak kaserat dados satunggal wonten ing antologi “Yang Dibalut Lumut” (Jakarta CWI, 2003), “Jika Cinta” (Senayan Abadi, 2004), “Mencintaimu” (Logung Pustaka, 2004),” Sayap Jibri”l (Républika, 2005), ”Sex, Machine & Love” (AKY, 2005), “Hetaira; Aku Mencintai Sepasang Kaki Karena Kelaminku Perempua”n (Orakel, Yogyakarta, 2005).

Novèl 
 “Peri Kecil di Sungai Nipah” (Koekoesan, Jakarta, 2007)  saha
 “Pinissi; Petualangan Orang-Orang Setinggi Lutut” (Liliput, Yogyakarta 2005) Novèl punika ingih novelipun ingkang sapisan, ingkang medal nalika kathah dipunwedalaken karya-karya petualangan.

Cathetan suku 

Sastrawati Indonésia
Lair 1978
Christophorus Apolinaris Eka Budianta utawi ingkang asring dipunsebat Eka Budianta Ingkang miyos wonten ing Ngimbang, Lamongan, Jawa Wétan ing tanggal 1 Fèbruari 1956 inggih salah satunggaling sastrawan Indonésia angkatan 1980–1990 an.

Biografi 
Eka Budianta kala rumiyin ngrampungaken pendhidhikanipun ing SD ing désa Ngimbang, lajeng nerasaken ing tingkat SMP, lajeng ing tingkat SMA wonten ing [[SMA Katholik ing Dempo, Malang. Sasampunipun lulus saking SMA ing taun 1974, piyambakipun nerasaken pendhidhikan dhateng Akademi Teater LPKJ, nanging boten rampung. Lajeng piyambakipun mlebet Jurusan Kajian Kesusastraan Asia Timur lajeng ing pinten taun ing ngajengipun, piyambakipun pindhah dhateng Jurusan Sajarah, Fakultas Sastra, Universitas Indonesia saking taun 1975–1979, nanging ugi boten rampung. Lajeng piyabakipun ndhèrèk pendhidhikan jurnalistik ing Los Angeles Trade Technical College, Amérikah Sarékat, ing taun 1980–1981. Eka Budianta inggih putra kaping kalih saking sangang sedhèrèkipun. Bapakipun Astroadi Martaredja, déné ibunipun, Daoni Andajani, ingkang sadaya gadhah agami Katolik. Eka Budianta lajeng nikah kaliyan dhosèn sastra Inggris ing Fakultas Ilmu Pengetahuan Budaya (Fakultas Sastra), Universitas Indonesia, Jakarta, inggih punika Prof. Dr. Melani Budianta, lajeng pinaringan tigang putra.

Padamelanipun 
Eka Budianta sampun naté dados wartawan majalah Tempo saking taun 1980 – 1983, lajeng dados koresponden koran Jepang, Yomiuri Shimbun ing taun 1984–1986, lajeng dados asisten ing kantor Penerangan Perserikatan Bangsa-Bangsa (UNIC), ing BBC London, UNESCO, saha penerbit Puspa Swara.
Eka Budianta sampun remen nyerat wiwit taksih sekolah ing tingkat SMA lan sampun medalaken satunggaling buku kempalan puisinipun kanthi irah-irahan “Bunga” ing Dhésèmber 1972. Seratanipun ugi sampun kapacak wonten ing kathah koran saha majalah, kados ta Sinar Harapan, Kompas, Berita Buana, Pelita, Merdeka, saha Kumandang (Jawa), ugi Basis, Horison, Salemba, Tempo, saha Mastika (Malaysia).

Karya 
 Bang Bang Tut(Kumpulan Puisi, 1976),
 Ada (Kumpulan Puisi, 1976),
 Bel (Kumpulan Puisi, 1977),
 Rel (Kumpulan Puisi, 1977),
 Sabda Bersahut Sabda (Antologi puisi bersama Azmi Yusoff, 1978),
 Cerita di Kebun Kopi (Kumpulan Puisi, 1981),
 Sejuta Milyar Satu (Kumpulan Puisi)
 Lautan Cinta (Kumpulan Puisi, 1988),
 Rumahku Dunia(Kumpulan Puisi, 1993),
 Menggebrak Dunia Mengarang(Bacaan Umum, 1992),
 Dari Negeri Poci(Antologi Puisi, 1993),
 Mengembalikan Kepercayaan Rakyat (Esai, 1992),
 Api Rindu (Kumpulan Cerpen, 1987)

Penghargaan 
 Bebungah Sastra DKJ (1984),
 Pikantuk Ashoka Fellowship (1987),
 International Writing Program di Iowa City, Amérikah Sarékat (1987)

Cathetan suku 

Sastrawan Indonésia
Panitra Indonésia
Pola iku wujud utawa model sing bisa dienggo kanggo nggawe utawa kango ngasilke suatu utawa péranganing sesuatu.
Musiyum Wasaka punika salah satunggaling musiyum ingkang mapan wonten ing Gang H. Andir, Kampung Kenanga Ulu, Kalurahan Sungai Jingah, Kacamatan Banjarmasin Lor, kutha Banjarmasin . Musiyum punika wonten ing pinggiring Lepen Martapura jinejer kaliyan Kreteg 17 Mèi (Kreteg Banua Anyar) ingkang ageng lan dawa.

Sajarah 
Musiyum Wasaka punika musiyum perjuanganipun rakyat Kalimantan Kidul. Asalipun nama Wasaka piyambak saking singkatan tembung  Waja Sampai Ka Puting Ingkang ateges perjuangan yang tiada henti hingga tetes darah penghabisan. Punika kalebet sesanti perjuangan rakyat Kalimantan Kidul. Musiyum Wasaka resmi ing tanggal 10 November 1991 kanthi mapan ing griya Banjar Bubungan Tinggi ingkang sampun alih fungsi saking griya dados musiyum minangka usaha kanggé konservasi yasan tradhisional  .

Kolèksi 
Ing Musiyum Wasaka punika wonten kirang langkung 40 barang ingkang ngandhut aji sajarah lan dipunpamèraken ing musiyum punika, mliginipun ingkang gegayutan kaliyan sajarah perjuangan rakyat lan nom-noman Kalimantan Kidul. Ing antawisipun pratélan organisasi ingkang naté berjuang nentang penjajah kados ta Lasykar Hasbullah ingkang markasipun wonten ing Martapura lan Barisan Pemuda Republik Indonesia Kalimantan ingkang markasipun wonten ing Banjarmasin.

Sejatosipun kathah barang tilaran saking manéka perang kados ta Perang Banjar, Perintis Kamardikan, Perang Kamardikan, Pangisian Kamardikan, dumugi periode Orde Baru. Nanging amargi papan ing musiyum ingkang boten saged nampung sadaya tilaran punika lajeng ingkang dipuntedahaken punika ingkang wonten ing  periode Perang Kamardikan .

Wonten ugi barang-barang tilaran sajarah kados ta: mesin tik kuna, kaca, manéka senajata ingkang kaginakaken para pejuang Banjar ing masa revolusi fisik taun 1945-1949 kados tombak, mandau, bedhil, mortir, sarta sekawan kursi ingkang kala rumiyin dipun-ginakaken déning para perjuang Kalimantan Kidul sami musyawarah utawi rembugan. Lajeng ing témbok ingkang ngubengi sekawan kursi punika wonten larikan gambar gubernur kapisan dumugi gubernur ingkang njabat sapunika. Wonten ugi pit kuna ingkang kala jaman penjajahan punika dipun-ginakaken kanggé ngirim serat kanthi ndelikaken lembaran serat ing awaking pit supados Kolonial Walanda boten mangertos .

Cathetan suku 

Musiyum ing Kalimantan Kidul
Camillo Golgi (7 Juli 1843 – 21 Januari 1926) inggih punika salah satunggaling tiyang dhokter lan ugi ilmuwan ingkang asalipun saking nagara Itali.

Golgi lair wonten ing laladan Córteno Golgi, provinsi Brescia, Itali. Bapakipun inggih punika salah satunggaling dhokter lan punggawa keséhatan wonten ing laladan mau. Golgi ngangsu kawruh kadhokteran wonten ing Universitas Pavia, ing pundi piyambakipun makarya wonten ing picoba laboratoriyum patologi sesarengan kaliyan Giulio Bizzozero, paraga ingkang ngandharaken babagan sungsum balung. Golgi lulus nalika taun 1865. Piyambakipun langkung kathah nelasaken mangsa "kariéripun" saperlu nindakaken panalitèn babagan sistem saraf punjer.

Nalika piyambakipun makarya minangka kepala punggawa kadhokteran wonten ing salah satunggaling griya sakit jiwa, piyambakipun nyobi nglebetaken siji logam wonten ing jaringan saraf, ingkang utama kaliyan logam pérak ("pangreged pérak " utawi silver staining). Piyambakipun manggihaken siji métodhe "pangreged jaringan saraf" ingkang badhé njalari reregedan sapérangan sèl kanthi acak. Bab punika damel piyambakipun saged ngamati jalur-jalur wonten ing sèl-sèl saraf ing utak ingkang sing pisanan ing donya. Piyambakipun nyebut tetemonipun punika minangka "réyaksi ireng" (wonten ing basa Itali: reazione nera). Métodhe punika misuwur minangka métodhe Golgi utawi "pangreged Golgi". Alesan kénging punapa kadadosan "pangreged acak" taksih déréng saged dipunandharaken.

Wonten ing "réyaksi ireng" kadadosan fiksasi partikel pérak kromat wonten ing membran neuron (sel saraf) ingkang dipunsebut neurilemma kanthi ngréaksikaken pérak nitrat kaliyan kalium dikromat. Réaksi punika ngasiln siji zat cemeng wonten ing badan sèl saraf, akson, lan ugi dendrit.

Golgi ugi manggihaken organ sensorik téndhon ingkang samangké dipunwastani reseptor Golgi. Piyambakipun nyinaoni siklus gesang saking Plasmodium falciparum lan mbandhingaken mangsa demam ingkang kadadosam wonten ing pasien malaria kaliyan siklus gesang organisme punika. Kanthi migunakaken téknik "pangregedipun", Golgi saged sukses ngidéntifikasi siji pérangan wonten ing sèl nalika taun 1898. Pérangan punika sapunika misuwur kanthi nama bandha Golgi.

Golgi lan Santiago Ramón y Cajal nampi bebunga wonten ing Bebungah Nobel ing Fisiologi utawa Kadhokteran nalika taun 1906 saking panalitèn babagan sistem saraf.

Golgi séda wonten ing laladan Pavia, Itali, nalika wulan Januari taun 1926.

Cathetan suku

Pranala njaba 
          
 Life and Discoveries of Camillo Golgi
 The Nobel Prize in Physiology or Medicine 1906
     

Lair 1843
Pati 1926
Golgi, Camillo
Golgi, Camillo
Pamenang Bebungah Nobel ing babagan fisiologi utawa kadhokteran
Charles Robert Richet (Paris, 25 Agustus 1850, séda tanggal 4 Dhésèmber 1935) inggih punika salah satunggaling ahli wonten ing ngèlmu fisiologi Perancis ingkang miwiti manéka panalitén, kados ta neurokimia, sistem pencernaan, termoregulasi kéwan kéwan "berdarah panas" utawi ingkang asring dipunsebut minangka Homoiterm, lan ugi babagan sistem pernafasan. Piyambakipun dipunparingi gelar profesor wonten ing babagan ngèlmu fisiologi déning Collège de France wonten ing taun 1887 lan ugi dados anggota Académie de Médecine nalika ing taun 1898. Wonten ing taun 1914, piyambakipun kagabung kaliyan Académie des Sciences.

Karya 
Piyambakipun menangaken Bebungah Nobel wonten ing babagan fisiologi lan kadhokteran nalika taun 1913 kanthi karyanipun babagan anafilaksis (istilah Charles Robert Richet kanggéé kaanan reaksi alergi). Panalitén punika mbiyantu ngandharaken kathah prakawis wonten ing babagan medis kados ta asma lan ugi ngandharaken sapérangan kasus intoksikasi lan séda dadakan ingkang sadéréngipun boten saged dipunmangertosi.

Charles Robert Richet inggih punika sosok utawi tokoh ingkang gadhah "ketertarikan" wonten ing kathah disiplin ngèlmu kalebet ugi sajarah, sosiologi, filsafat, psikologi, seni drama sarta sajak.

Piyambakipun ugi tumemen wonten ing babagan hipnosis. Nalika taun 1891, Charles Robert Richet mungkasaken Annales des sciences psychiques. Piyambakipun ugi gadhah gayutan kaliyan para ahli supranatural wonten ing jamanipun, kados ta Albert von Schrenck-Notzing lan ugi Frederic William Henry Meyers. Nalika taun 1905 Robert Richet dados ketua saking Society for Psychical Research wonten ing nagara Inggris. Piyambakipun lajeng ngawontenaken sawijining ékspérimén kaliyan Marthe Béraud, Elisabette D'Espérance, William Eglinton lan Stefan Ossowiecki, saking asiling panaliténipun punika, piyambakipun damel "ektoplasma".

Parapsikologi 
Minangka salah satunggaling panaliti Robert Richet gadhah "ketertarikan" babagan andharan fisik kanggé fenomena (kadadosan) paranormal. Piyambakipun lajeng ngrembag téyori babagan fenomena paranormal wonten ing bukunipun ingkang gadhah judhul Our Sixth Sense (1928). Piyambakipun ugi ngandharaken bilih sapérangan prastawa mediumship saged dipunandharaken kanthi fisik amargi proyeksi eksternal zat bahan (ektoplasma) saking badan medium.

Pranala njaba 
 Biografi singkat dan bibliografi
 Foto Charles Robert Richet
 Swariwayat Charles Richet

Cathetan suku 

Lair 1850
Pati 1935
Ilmuwan Perancis
Pemenang Bebungah Nobel ing babagan fisiologi utawa kadhokteran
Tokoh Perancis pemenang Bebungah Nobel
Jules Jean Baptiste Vincent Bordet (Soignies, 13 Juni 1870–6 April 1961) inggih punika salah satunggaling ahli imunologi lan mikrobiologi saking Bèlgi, panarima Penghargaan Nobel ing babagan Fisiologi utawa Kedhokteran nalika taun 1919.

Sabibaripun sekolah menengah wonten ing "Athenee de Bruxelles", piyambakipun ndhérék Fakultas Kedhokteran wonten ing "Universite Libre de Bruxelles", ing pundi piyambakipun lulus minangka M.D nalika taun 1892, wonten wekdal ingang sami kaliyan sadhérékipun Nalika sinau kekalih tiyang punika nelasaken wekdal wonten ing laboratorium Paul Heger lan Leo Errera.

Karyanipun wonten ing pengembangan bakteri boten seimbang wonten ing medium sintesis, mbekta wonten ing laboratorium universitas ingkang pikantuk pangakuan saking pamaréntah Bèlgi. Punika damel piyambakipun saged dados anggota Institut Pasteur wonten ing Paris nalika taun 1894. Nalika wekdal punika, antawis taun 1893an, piyambakipun minangka anggota asosiasi dhokter wonten ing "Roger de Grimberghe Martitiem Hospitaal" wonten ing Middelkerke (Bèlgi).
 
Wonten ing Institut Pasteur Paris, piyambakipun makarya ing laboratorium Elie Metchnikoff, ingkang sampun manggihaken mékanisme fagosit, lumantar sel darah putih ngilangaken infeksi kanthi nglebetaken lan numpes mikroorganisme penyerang. Kanthi punika Metchnikoff mapanaken dhasar kekebalan sel. Bordet manggihaken dhasar kekebalan humoral, inggih punika pertahanan organisme dhedhasar ing zat wonten ing serum, rawuh wonten ing cara ingkang alami utawi ingkang dipunangsalaken minangka tanggepan kanggéé pembukaan wonten ing kuman utawi badan asing wonten ing organisme. Nalika Bordet miwiti makarya ing laboratorium Metchnikoff, Pfeiffer, ilmuwan Jerman, nembé kémawon manggihaken bilih serum saking kolera ingkang sampun dipuncacar wonten ing marmut saged numpes vibrio kolera nalika dipunparingaken kanthi intraperitoneal ing marmut "terinfeksi" nonvaksinasi.

Ing pundi, nalika percobaan punika dipunbekta medal kéwan (wonten ing pipa tes), Bordet ningali bilih serum marmut ingkang dipunvaksinasi boten mbrasta kuman, nanging nggumpel dados formasi butiran alit. Migunakaken formasi punika, Bordet nedahaken nalika 1899 lumantar tuladha alit nanging minangka panalitén dudutan bilih organisme kéwan wonten rekasi ing pengenalan kuman, sel utawi bahan asing kanthi mbentuk molekul. Molekul-molekul punika, ingkang dipunwastani antibodi saged damel ikatan spésifik wonten ing benda asing lan damel peka wonten ing molekul sanès (dipunsebut aleksin déning Bordet, dipunsukani nama komplimen sapunika, molekul-molekul punika sampun wonten ing serum normal). Komplimen ingkang éwah saged ngrisak benda asing. Mikroba, sel, utawi senyawa kimia ingkang damel ngrembaka ing antibodi ingkang makaten dipunsebut antigen.

Cathetan suku

Pranala njaba 
 Jules Bordet 

Lair 1870
Pati 1961
Pemenang Bebungah Nobel ing babagan fisiologi utawa kadhokteran
Otto Heinrich Warburg (1883-1970) inggih punika salah satunggaling ilmuwan (biokimiawan) Jerman ingkang menangaken Bebungah Nobel Fisiologi utawi Kedhokteran ing taun 1931 saking panaliténipun babagan "pernapasan sel".

Sabibaripun pikantuk gelar dhoktor wonten ing ngèlmu kimia wonten ing Universitas Berlin (1906) lan wonten ing ngèlmu kadhokteran wonten ing Heidelberg (1911), Warburg dados tokoh ingkang misuwur ing institut Berlin-Dahlem. Piyambakipun pisanan dados kawéntar amargi karyanipun babagan metabolisme manéka jinis ova ing Stasiun Biologi Laut wonten ing laladan Napoli.

Panalitén Warburg dipunwiwiti ing awal 1920-an. Nalika ngamati prosès konsumsi oksigèn déning sel-sel saking organisme gesang, piyambakipun nepangaken cara migunakaken manometri (pengukuran éwah-éwahaning tekanan gas) saperlu nyinaoni tingkat ing pundi pérangan-pérangan jaringan gesang ingkang mrelukaken oksigèn. Pamadosanipun babagan unsur pokok sel ingkang gegayutan wonten ing konsumsi oksigèn njalari piyambakipun ngidentifikasi peranan sitokrom, sakelompok enzim ing pundi kelompok heme ingkang gadhah momotan besi ngiket oksigèn molekuler, kados ingkang kadadosan wonten ing hemoglobin pigmen getih.

Nalika taun 1932 Warburg sampun kasil "mengisolasi" ingkang kapisanan saking punapa ingkang dipunsebut enzim-enzim kuning, utawi flavoprotein, ingkang gadhah peran sarta wonten ing reaksi -reaksi dehidrogenasi wonten ing salebeting sel. Piyambakipun manggihaken bilih enzim-enzim punika ébah wonten gayutanipun kaliyan komponèn nonprotein (sapunika dipunsebut koenzim), flavin adenin dinukleotida. Nalika taun 1935 piyambakipun manggihaken bilih nikotinamid mbentuk pérangan koenzim sanèsipun, ingkang sapunika dipunsebut nikotinamida adenin dinukleotida, ingkang ugi kagayut wonten ing dehidrogenasi biologis.

Warburg ugi nliti fotosintesis lan minangka tiyang ingkang kapisanan ingkang ngamati bilih perkembangan sel-sel ingkang ganas mrelukaken jumlah oksigèn ingkang langkung sakedhik tinimbang sel ingkang normal.

Bebungah Nobel taun 1931 ingkang dipuntampi inggih punika pengakuan tumrap panaliténipun babagan enzim pernapasan. Saking taun 1931 piyambakipun njabat minangka kepala Institut Max Planck kanggé Fisiologi Sel wonten ing Berlin.

Nalika taun 1944 piyambakipun dipuntawari Bebungah Nobel kaping kalih, nanging amargi piyambakipun satunggaling tiyang Yahudi, dipuncegah nampi bebungah punika déning rezim Hitler. Nanging rezim punika boten wantun nahan amargi prestise internasionalipun.

Cathetan suku

Pranala njaba 
 Biografi di chrishunt.8bit.co.uk 

Lair 1883
Pati 1970
Warburg
Warburg
Pemenang Bebungah Nobel ing babagan fisiologi utawa kadhokteran
Jerman
Hans Spemann (Stuttgart, 27 Juni 1869 - Freiburg im Breisgau, 9 September 1941) inggih punika salah satunggaling embriolog Jerman ingkang dados salah satunggaling pelopor embriologi modern, lan minangka salah satunggal saking 2 embriolog ingkang naté dipunanugrahi Penghargaan Nobel. Studinipun katujokakaen ing diferensiasi sel embrio sadangunipun pertumbuhan organisme.

Pendidikan 
Spemann, dipundidik wonten ing Universitas Heidelberg lan München sadéréngipun nampi gelar dhoktor wonten ing babagan botani, zoologi, lan fisika wonten ing Lembaga Zoologi Universitas Würzburg nalika taun 1895. Ketertarikan Spemann kaliyan embryologi boten kawiwitan nalika taksih sinau wonten ing pendidikanipun, nalika sadangunipun mangsa dingin taun 1896 piyambakipun maos buku Plasma Kuman: Téyori Pewarisan karya August Weismann nalika piyambakipunwonten ing sawijining sanatorium saperlu marékaken tuberkulosis ingkang dipuntandang.

Prestasi 
Nalika taun 1902, Spemann,ingkang kanthi pinter migunakaken satunggal helai rambut minangka simpul, saged kasil mecahaken sel saking embrio salamander 2 sel, lan manggihaken salamander normal saking saben sel. Karyanipun mbantah téyori Weismann bilih sel kélangan informasi genetik nalika madeg piyambak. Wonten taun ingkang sami, Spemann mendhet dudutan wonten ing wiwitan bilih wonten ing tahap tartamtu pertumbuhan, ingkang dipunsebut determinasi, sel embrio badhé "berdiferensiasi".

Wonten ing pungkasan taun 1920-an Spemann nglajengaken karyanipun kanthi salamander. Piyambakipun mindhahaken nukleus embrio kanthi 16 sel ing sel embrio salamander tunggal ingkang tanpa nukleus. Sel punika nyedot nukleus lan tumuwuh dados salamander normal. Kanthi prosès punika, Spemann nyampurnakaken salah satunggaling ékspérimén kloning ingkang kapisanan migunakaken metode transfer nuklir. Kanthi karyanipun ingkang terbit taun 1938 ingkang gadhah judhul Pertumbuhan dan Induksi Embrio, Spemann ngajukaken "eksperimen fantastik" saking "pengkloningan" organisme saking sel terdiferensiasi éwadéné ingkang diwasa migunakaken metode transfer nuklir. Nanging, sadangu masa punika, Spemann boten gadhah tèknologi saperlu nyampurnakaken pamanggihipun, lan kloning ingkang dipunajukaken boten rampung dumugi kasuksésanipun Robert Briggs lan Thomas J. King nalika taun 1952.

Nalika tun 1935, Spemann dipunanugrahi Nobel Kedhokteran kanggé efek organiser, kasus ing pundi salah satunggaling pérangan embrio, nalika dipuncangkokaken ing laladan embrio sanès njalari éwah-éwahan wonten ing jaringan sakitaripun.

Kajawi punika panemon embriologinipun ingkang gadhah prabawa ageng, tekad Spemann ingkang alih-alih wonten pendamelan piranti laboratorium ingkang pas njalari sajumlah kemajuan wonten ing piranti bedhah mikro nalika gesangipun.

Cathetan suku

Pranala njaba 
 Scientist ProBerkas: Hans Spemann

Lair 1869
Pati 1941
Pemenang Bebungah Nobel ing babagan fisiologi utawa kadhokteran
Winasis Jerman
Ernst Boris Chain (19 Juni 1906 wonten ing Berlin - 12 Agustus 1979 wonten ing Républik Irlandia) inggih punika salah satunggaling biokimiawan Inggris keturunan Jerman Yahudi.

Bapak Ernst Chain rawuh saking Kamaharajan Ruslan dhateng Jerman saperlu sinau kimia. Piyambakipun dumunung ing mrika, nikah kalih satunggaling wanita Berlin lan miwiti perusahaan manufaktur bahan kimia ingkang suksés. Nalika piyambakpun séda ing taun 1920, putranipun, Ernst taksih umur 14 taun. Ernst marisi kasuksésan kulawarganipun, nanging inflasi parah wonten ing Jerman (nalika punika Républik Weimar) ing taun 1923 lan 1924 mbrasta. Nanging kulawarga punika taksih saged ngirim Chain eném ing Universitas Friedrich Wilhelm. Wonten ing mrika, Chain milih-milih karier minangka pianis konser kanthi tumemen lan piyambakipun asring ngawontenaken pertunjukan ing masarakat. Piyambakipun pikantuk gelar Ph.D. ing taun 1930.

Chain sampun nyinaoni biokimia enzim, lan piyambakipun nglajengaken panalitén wonten ing babagan punika dumugi Adolf Hitler dados Reichskanzler ing taun 1933. Éwadéné lair wonten ing Berlin lan sampun dipunnaturalisasikaken, Chain sadhar bilih minangka  Ruslan berdarah Yahudi ingkang nganut paham pulitik sayap kiri, piyambakipun gadhah kesempatan ingkang langkung saé wonten ing papan sanès. Piyambakipun nuju ing Britania Raya sasampunipun Hitler dados panguwasa. Nanging, wonten ing taun salajengipun piyambakipun boten saged mbekta ibu kaliyan sadhérékipun ing luar nagari; ibunipun séda ing kamp konsèntrasi Nazi, lan sadhérékipun ical.

Punika sebabipun Chain boten naté manggihaken karya Alexander Fleming babagan penisilin minangka péranganing risétipun ingkang langkung ageng babagan antibiotika lan enzim sesarengan kaliyan Howard Walter Florey, Baron Florey. Ingkang manggihaken bilih sajatosipun penisilin punika sanès enzim, lan Chain "menghipotesisaken" strukturipun—lajeng dipunbuktikaken lumantar kristalografi sinar X déning Dorothy Mary Hodgkin. Nalika taun 1945, sesarengan kaliyan Alexander Fleming lan Howard Florey, piyambakipun menangaken Bebungah Nobel ing babagan Fisiologi utawi Kedhokteran.

Rumiyin Ernst Chain gampil éwah pribadinipun lan kadang kala pambrontak, lan piyambakipun boten remen kaliyan perkembangan pasca perang wonten bidangipun ing Inggris. Kaliyan garwanipun, biokimiawati Anne Beloff, lan anak-anakipun, piyambakipun pindhah ing Italia saperlu mandégani Pusat Penelitian Internasional kanggé Mikrobiologi Kimia, pusat kapisanan kanggé studi antibiotik. Pungkasan, piyambakipun kondur dhateng Inggris nalika taun 1961 lan pikantuk kalungguhan profesor biokimia wonten ing Imperial College, London.

Cathetan suku

Pranala njaba 
 A Science Oddysey: People and Discoveries: Ernst Chain

Lair 1906
Pati 1979
Pemenang Bebungah Nobel ing babagan fisiologi utawa kadhokteran
Chain
Chain
Chain
ya iku serial anime pertama saka trilogi serial Super Robot karya Tadao Nagahama.

Film kang pertama kali dirilis taun 1976 iki populer banget ing Jepang lan pira-pira nagara liyané, amarga dhèwèké ya iku anime super robot pertama sawisé Getter Robo kang gambaraké kombinasi pira-pira kendaraan kang mampu gabung mbentuk robot raksasa, sarta duwé pira-pira senjata kang unik. Kepopuleran Combattler V gawé para penggemar anime super robot ing  Jepang manggonaké sejajar karo Mazinger Z lan Getter Robo.

Amerga kesuksesan Combattler V, Tadao Nagahama mutusaké kanggo gawé serial liya kang jupuk tema pada. Kaloro serial mau ya iku "Voltes V" lan "Daimos".

Cerita 
Awit pirang pirang taun-taun kang biyèn, bangsa alien saka planit Kampbell duwé niyat kanggo nguwasai planit Bumi kanggo digunakaké minangka panggonané déwké. Sakwéné pirang-pirang taun iku uga déweké umpetan ing jero lemah ngentèni waktu kang pas kanggo nyerang manungsa Bumi.

Profesor Nanbara kang sadar anané ancaman saka alien Kampbell akhiré ngumpulaké ilmuwan-ilmuwan saka sekabéhané Jepang lan ngadegaké salah sijiné laboratorium Nanbara Connection. Nanbara Connection neliti ènergi elektromagnetik lan ngupadaya gawé salah sijiné sistem pertahanan kanti manfaataké sumber ènergi mau.

Saka laboratorium mau lair super robot Combattler V kang kasusun saka kombinasi lima pesawat. Profesor Nanbara banjur wiwit milih anak enom saka Jepang kanggo ngendalikake kalima pesawat Combattler V mau. Kalima bocah enom mau dibawahi Hyouma Aoi ngemban tugas kanggo nylametaké Bumi saka serangan alien.

Mecha 
 Combattler V
Combattler V ya iku robot raksasa kang diwangun saka gabungan lima kendaraan kang karan Battle Machines. Combattler V diobahake déning sumber tenaga super-elektromagnetik lan duwé pira-pira macem senjata kang unik kang diperlukake kanggo ngadepi invasi alien marang Bumi.
Spesifikasi:
 Tinggi: 57 Meter
 Berat: 550 Ton
Battle Machine:
 Battle Jet
 Battle Crusher
 Battle Tank
 Battle Marine
 Battle Craft

 Kerot
Kerot ya iku slah sijiné robot kanti wujud kodok kang digawé lan dikendalikaké déning 2 kakang adi, Kinta lan Chie. Sanajan sebenaré Kerot luwih akèh ngrepotaké Combattler V sajrone pertempuran nglawan Kampbell, nanging ana kalané dhèwèké berjasa mbantu Combattler V.

 Gargantua
Gargantua ya iku robot raksasa gaweyan Karajan Inggris. Gargantua sebenare ya iku robot kang durung rampung di produksi, nanging demi mbantu Combattler V, Gargantua terpaksa gelut nglawan wadyabala Kampbell.

Staf Produksi 
 Sutradara: Tadao Nagahama
 Naskah: Saburo Yatsude
 Penggagas awal: Tadao Nagahama, Saburo Hatte
 Desain Karakter: Yoshikazu Yasuhiko, Yuki Hijiri
 Musik: Hiroshi Tsutsui

Cathetan sikil

Uga delengen 
 Choudenji Machine Voltes V 
 Toshou Daimos

Super Robot
Serial anime
Serial anime taun 1976
Gerson Poyk inggih punika salah satunggaling sastrawan Indonésia ingkang miyos wonten ing Namodele, Pulo Rote (Timur), Nusa Tenggara Timur, ing tanggal 16 juni 1931. Gerson Poyk inggih putranipun Yohannes Laurens Poyk saha Yuliana Manu.
Gerson Poyk naté pedhot sekolahipun nalika piyambakipun kelas 3 SD, lajeng piyambakipun mbiyantu kulawarganipun ingkang makarya ing kebon. Ing wekdal ingkang selo, Gerson ingkang sampun saged maos punika lajeng asring maos buku-bukunipun para sastrawan saking lebet nagari lan saking njaban rangkah Indonésia.
Gerson Poyk wiwitan nyerat puisi ing taun 1950 –an, lajeng aktip nyerat karya-karyanipun ingkang awujud prosa ngantos sapunika. Ing taun 1961, cerpenipun kanthi irah-irahan Mutiara di Tengah Sawah pikantuk bebungah saking kalawarta sastra. Sesarengan kaliyan carkak Si Keong, cerpenipun kamot wonten ing antalogi Cerpen Indonesia Modern ing basa Jerman.

Padamelanipun 
Sasampunipun lulus saking Sekolah Guru Atas, Surabaya ing taun 1956 Gerson Poyk lajeng ndhèrèk “International Writing Program” ing University of Iowa, Iowa City, Amérikah Sarékat ing taun 1970 – 1971. Lajeng piyambakipun makarya dados guru SMP saha SGA ing Ternate, Maluku ing taun 1956-1958 saha ing Bima, Sumbawa ing taun 1958. Lajeng piyambakipun dados wartawan Sinar Harapan saking taun 1962 – 1970. Kajawi punika, piyambakipun ugi naté ndhèrèk seminar sastra ing India ing taun 1982.
Gerson Poyk lajeng dados panulis lepas kanggé sapérangan kalawarta, saha koran ing nusantara, saha nyerat carkak lan novèl ugi.

Bibiliography 
Tuladha asiling karya ingkang sampun dipunwedalaken déning Gerson Poyk, ing antawisipun inggih punika:

Karya Novèl 
 Hari-Hari Pertama (1968),
 Sang Guru (1971),
 Cumbuan Sabana (1979),
 Giring-Giring (1982),

Karya Cerpen: 
 Matias Akankari (1975),
 Oleng-Kemoleng & Surat-Surat Cinta Rajagukguk (1975),
 Nostalgia Nusatenggara (1976)
 Jerat (1978),
 Bawah Matahari Bali (1982),
 Requim Untuk Seorang Perempuan (1981),
 Mutiara di Tengah Sawah (1984),
 Impian Nyoman Sulastri dan Hanibal (1988),
 Poli Woli (1988),

Penghargaan 
 Cerpen Mutiara di Tengah Sawah pikantuk bebungah Hiburan Majalah Sastra (1961),
 Cerpen Oleng-Kemoleng pikantuk pujian saking redaksi kalawarta Horison amargi badhé kapacak wonten ing kalawarta Horison (1968),
 Beasiswa International Writing Program ing Universitas Iowa, Iowa City, USA (1970/1971),
 Pikantuk Bebungah Adinegoro (1985 dan 1986),
 Pikantuk Bebungah Sastra ASEAN ing taun (1989),
 Anugerah Kebudayaan saking pamaréntah RI (2011),
 Penghargaan Pengabdian Seumur Hidup saking Kompas

Cathetan suku 

Sastrawan Indonésia
Godi Suwarna,Inggih punika salah satunggaling pujangga Sunda, ugi sastrawan Indonésia ingkang taksihproduktip ndamel karya- karya sastra. Godi Suwarna miyos ing Tasikmalaya tanggal 23 Mèi 1956. Lan sapunika piyambakipun dalem wonten ing Ciamis, Jawa Kulon.
Godi Suwarna kaping sapisan nyerat sajak saha carpon mawi basa Sunda ing taun 1976 nalika piyambakipun taksih dados mahasiswa ing IKIP Bandung utawi ingkang sapunika dados UPI Bandung. Kajawi remen nyerat, wiwit alit Godi ugi sampun remen sandhiwara. Piyambakipun sampun naté dados aktor, sutradara, ugi nyerat naskah drama, ing antawisipun “Burung-burung Hitam”, “Orang-orang Kelam”, “Gaok-gaok Geblek”, saha “Gor Gar”. 
Sasampunipun lulus kuliah, piyambakipun ugi ndhirikaken grup teater sesarengan kaliyan mahasiswa IKIP Bandung. Godi Suwarna ugi sampun naté kepilih dados Sutradara Terbaik Porseni Mahasiswa Tingkat Nasional (1981). Lajeng gabung ing STB (Studi Klub Bandung), sinau teater kaliyan Syatna Anirun. Ing STB, piyambakipun sampun naté pentas “King Lear”, “Sang Naga”, saha “Impian di Tengah Mangsa”. Ing taun 1997 dados sutradara pagelaran puisi Konglomerat Kéré Lauk di Universitas Wollongong, Australia.
Godi Suwarna ugi sampun naté dados sutradara pagelaran Burung-Burung Hitam (Godi Suwarna,) Cak Anumerta (Godi Suwarna), Edan (Putu Wijaya) Tengul (Arifin C. Noor), Durmayuda (Godi Suwarna) Bom Waktu (Riantiarno), Pandawa Dadu (Wahyu Wibisana).
Ing taun 2005, Godi Suwarna dipunundhang maosaken sajak Sunda kanggé mèngeti dinten Hutan Kayu International Literary Biannele ingkang lajeng dipunkukuhakenipun TUK (Teater Utan Kayu). Ing taun 2006, piyambakipun dipunundhang malih kanggé maos sajak ing adicara “Internetional Poetry Festival” ingkang dipunadani déning DKJ (Dewan Kesenian Jakarta), lajeng maosaken sajak malih ingadicara JILFEST (Jakarta International Literary Festival) ing taun 2008. Lajeng dipunundhang maosaken sajak Sunda malih ing adicara Jakarta Berlin Arts Festival ing Jerman, Juli 2011. Lajeng saking taun 1998, piyambakipun gadhah pamanggih kanggé nggelar adicara “Nyiar Lumar”, inggih punika pagelaran rupa-rupa kesenian Sunda Sapeuting Jeput, wonten ing tabet (alas karamat) Astanagedé, Kawali, patilasan Karajan Galuh.

Asiling Karya 
 Jagat Alit (1979)
 Surat-surat Kaliwat (1982)
 Blues Kéré Lauk (1992)
 Dongéng Si Ujang (1998)
 Murang-Maring (1980)
 Serat Sarwasatwa (1995)
 Novèl Sandékala (2007)
 Novèl Jeung Déng (2009)

Penghargaan 
 Naskah Novèl Sandékala pikantuk bebungah Sastra Daéng Kanduruan Ardiwinata ing taun 1998.
 Naskah Novèl Déng pikantuk Bebungah Sastra Oeton Moehtar taun 2000
 Kempalan cerpenipun, kanthi irah-irahan “Murang-Maring” (1980), “Serat Sarwasatwa” (1995), Buku “Blues Kere Lauk” menang bebungah Sastra Rancage (1993)
 Sutradara Terbaik PORSENI Jawa Barat (1980),
 Sutradara Terbaik PORSENI Nasional (1981),
 Buku Kumpulan Puisi Blues Kere Lauk menang bebungah Sastra Rancage (1993),
 Cerpen Serat Sarwasastra pikantuk Bebungah Sastra Rancage (1996),
 Naskah Novèl Sandekala pikantuk Bebungah Sastra Paguyuban Pasundan (1998),
 Novèl Deng pikantuk Bebungah Sastra Oeton Moechtar (2000)

Cathetan suku 

Sastrawan Indonésia
Pujangga Sunda
Lair 1956
Glukosa, salah siji gula monosakarida, yaiku karbohidrat wigati kang digunakaké minangka sumber kéwan lan tetuwuhan. Glukosa yaiku kasil utama fotosintesis lan respirasi wiwitan. Glukosa (C6H12O6) yaiku heksosa-monosakarida kang ngandhut enem atom karbon. Glukosa iku aldehida kang ngandhut CHO lan dadi sumber tenaga ing endi-endi sajeroning biologi. Glukosa bisa diwangun saka formaldehida ing kaanan abiotik, saéngga bakal gampang sumadya kanggo sistem biokimia primitif. Glukosa yaiku gula utama kang digawé awak. Awak nggawé glukosa saka protéin, lemak, lan mligi saka karbohidrat. Glukosa diteraké menyang saben sèl lumantar iliné getih. Nanging , sèl-sèl iku ora bisa nggunakaké glukosa tanpa pambiyantu insulin. Glukosa uga diarani dekstrosa.

Cathetan suku 

Kimiya
Hersri Setiawan ingkang miyos tanggal 3 Mèi 1936 ing Yogyakarta) inggih punika salah satunggaling sastrawan Indonésia ingkang sampun naté dipuntahan ing Pulo Buru amargi piyambakipun katut ing Lekra ing taun 1950-an.

Riwayat Pagesanganipun 
Hersri Setiawan inggih satunggaling sosiolog ingkang lullus saking Universitas Gadjah Mada saha akademi Seni Drama dan Film ing Ngayogyakarta. Wiwit taksih kuliah, piyambakipun sampun aktip ing penerbitan pers saha kabudayan. Piyambakipun lajeng dados aktivis Front Nasional saha Lekra  lan piyambakipun dados Ketua Lekra Cabang Jawa Tengah.
Ing taun 1961 – 1965 Hersri Setiawan dipunangkat dados wakil Indonésia wonten ing organisasi Persatuan Pengarang Asia-Afrika lan dipunpapanakn wonten ing pusat organisasi ing Kolombo, Sri Lanka. Amargi wonten gejolak pulitik ingkang dipunjalari kaliyan wontenipun gantos kakuasan ing nagara kasebat, mila ing sasi Agustus 1965, Hersri kondur malih dhateng Indonésia. Nanging ing nagara miyosipun kasebat, piyambakipun kedah ngraosaken wontenipun pergolakan ugi ingkang langkung ageng, inggih punika wontenipun prastawa G30S ingkang kadaosan sesasi sabibaripun piyambakipun kondur dhateng Indonésia.
Amargi organisasi ingkang dipuncepeng Hersri dipunanggep wonten gayutanipun kaliyan Parté Kuminis Indonésia, Hersri lajeng dipunanggep mlebet wonten ing G30S/ PKI, lan awit saking punika piyambakipun dipuncekel lan dados tawanan politi ing jaman [[Orde Baru. Anggènipun dipunkunjara, papan kunjaranipun saking RTC (Rumah Tahanan Chusus) Salemba, lajeng dhateng kunjara Tangerang, lan dipunkunjara dangu ing Pulo Buru dangunipun sangang taun wiwit taun (1969 – 1978)
Sasampunipun uwal saking Buru, Hersri lajeng makarya dados panulis, editor, saha panarjemah. Nanging, amargi piyambakipun gadhah gelar stigma “eks-tapol” ing jaman orde Baru, karya-karyanipun ingkang lajng dipunwedalaken asring dipunserat tanpa namanipun utawi dipunserat mawi sandhi asma.
Hersri ugi sampun naté dados penyunting kanggé “Ensiklopedia Indonésia” kathahipun 7 jilid ingkang dipunwedalaken déning PT Ikhtiar Baru-Van Hoeve.
Ing antawisipun taun 1987 ngantos 2004, Hersri dumunung ing pengasingan ing Walanda. Lajeng ing taun 2004, Hersri kondur ing Indonésia lan sapunika gadhah dalem ing Jakarta lan Yogyakarta.

Asiling Karya 
 "Masalah Pendewasaan Anak-anak di Pulau Buru" (1981?)
 "Pengantar Kajian Ranggawarsita"
 "Between the Bars" dalam Frank Stewart, "Silenced Voices"
 Dunia yang belum sudah (1993)
 Nagara Madiun?-kesaksian Soemarsono, pelaku perjuangan (2002)
 Aku eks-tapol (2003)
 Kamus Gestok (2003)
 Memoar Pulau Buru (2004)
 Soekarno Menggugat, Soeharto Sehat (ko-penulis) (2006)
 In Search of Silenced Voices (rekaman wawancara kaliyan warga masarakt Indonésia ingkang gsang wonten ing pengasingan)

Cathetan suku 

Sastrawan Indonésia
Coritiba (Basa Portugis: Coritiba Foot Ball Club), uga dikenal minangka Coxa, yakuwi salah sawijining klub bal-balan utawa sepakbola Brasilis lan nduwèni markas ing kutha Paraná. Klub iki didhegaké ana ing taun 1909.

Prestasi 
Klub wis njuarai gelar Liga Utama Brasil kaping telu  (1985).

Pranala njaba 
  Situs web resmi

C
Herman Joseph Muller () inggih punika ahli genetika Amérika Sarékat ingkang manggihaken ing taun 1926 bilih mutasi saged kanthi damelan dipunsebabaken sinar X. Punika nedahaken bilih mutasi boten bènten kaliyan éwah-éwahan kimiawi. Piyambakipun pikantuk Penghargaan Nobel kanggé babagan kadhokteran nalika taun 1946.

Muller dipunlairaken wonten ing New York City lan ngangsu kawruh wonten ing Universitas Columbia. Nalika taun 1919 Muller manggihaken bilih tingkat mutasi minggah amargi panas, lan bilih panas punika boten mesthi gadhah prabawa tumrap kromosom wonten ing sawijining pasangan kromosom. Saking punika piyambakipun mendhet dudutan bilih mutasi nglibataken éwah-éwahan wonten ing tingkat molekul utawi submolekul.

Panalitén 

Salajengipun, piyambakipun nindakaken éskpérimén kanthi sinar X minangka cara kanggé "menginduksi" mutasi. Nalika taun 1926 piyambakipun sampun mbuktikaken kasuksésanipun metode punika. Panalitén Muller ngyakinanek piyambakipun bilih méh sadaya mutasi gadhah sipat ingkang bebaya. Wonten ing prosès evolusi ingkang normal, mutan ingkang bebaya badhé mati lan namung sakedhik kémawon ingkang migunani ingkang badhé tetep urip, nanging piyambakipun pitados bilih manawi tingkat mutasi langkung inggil, jumlah individu boten sampurna mbok manawi langkung ageng kanggé spésies minangka sadayanipun kanggé saged "bertahan".

Nalika taun 1920 piyambakipun kagabung kaliyan Universitas Texas, Austin, lajeng dados profesor zoologi. Muller ébah babagan boten wontenipun pigunan sinar X wonten ing diagnosis lan perawatan, lan "menekankan" wonten ing peraturan kaslametan kanggé mesthékaken tiyang ingkang kadang kala kénging sinar X cekap kalindhungi. Piyambakipun ugi nentang uji bom nuklir.

Kedhala-kendhala ingkang dipunraosaken saperlu ngungkapaken pandangan-pandangan pulitik sosialisipun njalari piyambakipun ninggalaken Amérika Sarékat nalika taun 1932. Saking 1933 piyambakipun kerja wonten ing Institut Genetika wonten ing Uni Soviet. Nanging pamikiran ingkang lepat saking Trofim Lysenko wiwit "mendominasi" panalitén biologi Uni Soviet. Piyambakipun kanthi prasaja nyikapi kanthi kritis tumrap Lysenkoism, lan akibatipun Muller kapeksa tindak (saking Uni Soviet) nalika taun 1937.

Sabibaripun dinas wonten ing "Perang Saudara Spanyol", piyambakipun makarya ing Institut Genetika Hewan wonten ing Edinburgh. Nalika taun 1940 piyambakipun kondur malih ing Amérika Sarékat, dados guru besar Universitas Indiana nalika taun 1945.

Kulawarga 
Muller nikah dkaliyan Jessie M. Jacobs, nalika taun 1923. Saking palakrama punika pikantuk 1 putra, David Eugene. Wonten ing 1939 piyambakipun palakrama kaliyan Dorothea Kantorowicz lan pikantuk 1 putri, Helen Juliette.

Cathetan suku

Pranala njaba 
 http://crishunt.8bit.co.uk/muller_hermann_joseph.html 
 Biografi penerima Penghargaan Nobel

Ĝ

Lair 1890
Pati 1967
Pemenang Bebungah Nobel ing babagan fisiologi utawa kadhokteran
Ahli biologi Amérika Sarékat
dr. Gerty Theresa Cori (kalair Radnitz) () inggih punika wanita kapisanan saking Amérika Sarékat ingkang pikantuk Penghargaan Nobel Fisiologi utawi Kedhokteran nalika taun 1947, ingkang dipuntampi kaliyan garwanipun dr. Carl Ferdinand Cori, lan dr. Bernardo Houssay saking Argentina.

Pagesangan Awal 
dr. Cori lair nalika tanggal 15 Agustus 1896 wonten ing Praha, ingkang wekdal punika minangka péranganing Kamaharajan Ostenrik-Hungaria. Piyambakipun minangka ingkang palng sepuh saking 3 putri Martha lan Otto Radnitz, manajer pabrik gula. Kulawarga punika Yahudi lan piyambakipun dipundhidhik déning guru privat.
Nalika yuswanipun 16 taun lan dipunprabawai déning pakdhénipun, ingkang minangka profesor kadhokteran anak wonten ing Universitas Praha, Cori milih sinau kadhokteran. Piyambakipun lulus kanthi gelar dhokter nalika taun 1920.

Nalika piyambakipun nempuh pendidikan ing Fakultas Kedhokteran, piyambakipun kapanggih kaliyan Carl F. Cori, kanca sekolahipun. Kekalihipun sami-sami ngalami kathah kegiyatan njawi lan gadhah minat wonten ing panalitén laboratorium. Lajeng kekalihipun palakrama nalika tanggal 5 Agustus 1920, lan pikantuk kedudukan ing Universitas Wina. Lajeng milih ngrembakaken karier wonten ing babagan panalitén kadhokteran tinimbang praktik dhokter.

Nalika taun 1922, kekalihipun sami émigrasi ing Amérika Sarékat saperlu gabung kaliyan staf ing Buffalo's New York Institute of Malignant Diseases. Piyambakipun dados asisten patologi lan piyambakipun dipuntunjuk minangka asisten biokimia. Kelalihipun dados warga nagara Amérika Sarékat nalika taun 1928 lan wonten ing taun 1936, kekalihipun sapun patutan tunggal, Carl Thomas. Sadangunipun wonten ing Buffalo, kekalihipun sami konsèntrasi wonten ing "penyerapan" gula saking usus lan prabawa epinefrin insulin wonten ing karbohidrat ingkang dipunserap lan utawi  pembentukan lan degradasi gliserin.

Taun-taun pungkasan 
Nalika mangsa panas 1947, piyambakipun wiwit ngraosaken tandha-tandha Myelofibrosis, lelara penyempitan balung ingkang jarang kadadosan. Antawis 10 taun piyambakipun nerusaken karyanipun, ngalami mumet nanging boten purun mungkasi kegiyatan laboratoriumipun. Nalika 26 Oktober 1957, piyambakipun sééda akibat gagal ginjel.

Trivia 
Penyiar misuwur, Edward R. Murrow, memuji persembahan, ketulusan intelektual, keteguhan, lan profesionalismenipun saperlu balesan wonten ing biokimia.

Cathetan suku

Pranala njaba 
 Biografi Gerty Theresa Cori

Pemenang Bebungah Nobel ing babagan fisiologi utawa kadhokteran
Ahli biokimia Amérika Sarékat
Tokoh Républik Ceko
Ilmuwan Yahudi
Lair 1896
Ibnu Wahyudi inggih punika alah satunggaling sastrawan Indonésia ingkang miyos wonten ing Ampel, Boyolali, Jawa Tengah, tanggal 24 Juni 1958; kanthi yuswa sapunika 55 taun.

Biografi 
Ibnu Wahyudi ngrampungaken pendhidhikan S1 wonten ing babagan Sastra Indonesia Modern ingkang dipunlampahaken ing Fakultas Sastra ing Universitas Indonesia ing taun 1984. Lajeng, ing antawisipun taun 1991-1993, Ibnu Wahyudi ndhèrèk kuliah ing Center for Comparative Literature and Culture Studies, wonten ing Monash University, Melbourne, Australia lan pikantuk gelar MA. Piyambakipun lajeng nerasaken sekolah kanggé ngudi pendhidhikan dhoktor ing babagan Ilmu Susatra ing Program Pascasarjana UI. Lan ing dangunipun 3 taun saking taun 1997 dumugi taun 2000, piyambakipun dados dhosèn tamu ing Hankuk University of Foreign Studies Seoul, Koréa Kidul.
Ibnu Wahyudi sapunika dados dhosèn ing almamateripun inggih punika ing Fakultas Ilmu Budaya (kala rumiyin dipunsebat Fakultas Sastra) Universitas Indonesia. Kajawi punika, piyambakipun ugi dados pengajar para tamu ing Jakarta International Korean School wiwit taun 2001, lajeng ugi mucal wonten ing Prasetiya Mulya Business School wiwit taun 2005, ugi dados dhosèn ing Universitas Multimedia Nusantara wiwit taun 2009, saha dados dhosèn ugi ing SIM University Singapura.

Asiling Karya 
Kempalan puisinipun Ibnu Wahyudi ingkang sampun dipuncithak lan dipunwedalaken inggih punika wonten Masih Bersama Mangsa (dipunwedalaken déning penerbit Kutu Buku, ing taun 2005), Haikuku (dipunwedalaken déning penerbit Artiseni, ing taun 2009), saha Ketika Cinta (dipunwedalaken déning penerbit Buku Pop, ing taun 2009); déné kempalan prosa mininipun kanthi irah-irahan Nama yang Mendera (dipunwedalaken déning penerbit Citra Aji Parama, ing taun 2010). Buku puisinipun ingkang kanthi irah-irahan Masih Bersama Mangsa mlebet ing 10 karya ingkang saé piyambak ing penghargaan Khatulistiwa Literary Award ing taun 2005. Lan buku-buku ingkang sampun naté dipunsusun saha dipunsunting déning Ibnu Wahyudi ing antawisipun inggih punika Lembar-lembar Sajak Lama (wonten ing kempalan sajak P. Sengodjo), ingkang dipunwedalaken déning Balai Pustaka (ing taun 1982), Pahlawan dan Kucing (wonten ing kempalan carkak Suripman) ingkang dipunwedalaken déning Balai Pustaka (ing taun 1984), Konstelasi Sastra (dipunwedalaken déning Hiski, ing taun 1990), Erotisme dalam sastra (ing taun 1994), Menyoal Sastra Marginal (ing taun 2004), "Toilet Lantai 13" (dipunwedalaken déning penerbit Aksara 13, ing taun 2008), "Ode Kebangkitan" (ing taun 2008), Membaca Sastra (ingkang dipunwedalaken déning penerbit Indonesia Tera, ing taun 2008]], ingkang dipunserat sesarengan kaliya Melani Budianta, Ida Sundari Husen, lan Manneke Budiman), lan taksih kathah malih asiling karyanipun.

Cathetan suku 

Sastrawan Indonésia